b'\n_START_ARTICLE_\nO juna\xc5\xa1kem kova\xc4\x8du\n_START_SECTION_\nIntrepetacija\n_START_PARAGRAPH_\nO\xc4\x8de svojega mo\xc4\x8dnega sina Butca najprej po\xc5\xa1lje k \xc4\x8devljarju, nato h kova\xc4\x8du, ampak ga vedno spodijo, ker karkoli prime v roke, uni\xc4\x8di. Pri kova\xc4\x8du dobi za pla\xc4\x8dilo te\xc5\xbeki \xc5\xbeelezni kol. Butec se odlo\xc4\x8di, da bo od\xc5\xa1el v svet po zaslu\xc5\xbeek. Ko gre skozi gozd, opazi smrekarja, ki ruva smreke s koreninami vred. Takoj postaneta prijatelja. Gresta v sosednjo de\xc5\xbeelo, kjer opazita, da se neki mlinar igra z mlinskimi kamni. Smrekar, kova\xc4\x8d in mlinar postanejo prijatelji. Skupaj oddidejo naprej po svetu in med potjo tekmujejo, kdo bo kamen vrgel najvi\xc5\xa1je. Najbolj se izka\xc5\xbee kova\xc4\x8d, ki vr\xc5\xbee v zrak kamen, da prileti na zemljo \xc4\x8dez tri dni. Nekega dne zagledajo velik gozd, na njegovi desni strani pa visok in velik grad. V njem ni nih\xc4\x8de prebival zaradi strahov. Odlo\xc4\x8dili so se, da ostanejo tukaj, saj imajo hrane na pretek. Naslednji dan sta Butec in smrekar od\xc5\xa1la na lov, mlinar pa je v gradu kuhal kosilo. Ravno tedaj ko je \xc5\xbeelel izobesiti zastavo, kot so se trije prijatelji dogovorili, je pri\xc5\xa1el k njemu bera\xc4\x8d in ga prosil za malo mesa. Mlinar mu ga ponudi, bera\xc4\x8d ga spusti na tla in s pretvezo, da se ne more skloniti, prosi mlinarja, naj ko\xc5\xa1\xc4\x8dek pobere. Ko to mlinar stori, ga bera\xc4\x8d, ki je bil v resnici \xc5\xa1krat, pretepe z \xc5\xbeeleznim kolom. Smrekar in Butec prideta domov in najdeta pretepenega mlinarja ter ga odneseta po\xc4\x8divat. Naslednji dan je bil za kuhanje odgovoren smrekar, kateremu se je zgodilo isto kot prej\xc5\xa1nji dan mlinarju. Butec ima oba za slabi\xc4\x8da, zato naslednji dan ostane doma in pretepe tega \xc5\xa1krata. Slednji se pogrezne v zemljo, za njim ostane luknja. Vanjo gre Butec, smrekar in mlinar pa ga \xc5\xa1\xc4\x8ditita z vrvjo, ki ima na koncu privezan zvon\xc4\x8dek. V podzemlju Butec zagleda tri lepe gradove. Prvi je iz srebra, drugi iz zlata, tretji pa se neverjetno lepo ble\xc5\xa1\xc4\x8di. Gre bli\xc5\xbeje prvemu gradu, kjer do smrti pretepe veliko ka\xc4\x8do. Iz gradu pride zelo lepa deklica, ki je bila zakleta, v zahvalo mu podari prstan iz demantov. Kova\xc4\x8d jo odpelje do vrvi in pozvoni, da jo smrekar in mlinar povle\xc4\x8deta na povr\xc5\xa1ino. Sam oddide do zlatega gradu, kjer se za\xc4\x8dne bojevati s po\xc5\xa1atjo. Ga premaga in iz gradu pride \xc5\xa1e lep\xc5\xa1a deklica kot pri prvem gradu, ta mu v zahvalo da zlat me\xc4\x8d. Tudi njo odpelje do vrvi, da bi jo onadva re\xc5\xa1ila. Tisti \xc4\x8das pa sta se smrekar in mlinar prepirala, \xc4\x8digava bo katera deklica. Butec oddide do tretjega gradu. Tam pa zagleda zmaja s tremi glavami. Med njima se bije dolg in trden boj, ampak kova\xc4\x8deva mo\xc4\x8d prevlada. Do njega pride najlep\xc5\xa1a deklica do zdaj. Zaljubita se in deklica mu obljubi, da ga ne bo nikoli pozabila. Smrekar in mlinar potegneta deklico na povr\xc5\xa1je in se v hipu zagledata v njo. Ko kova\xc4\x8d pozvoni, se ustra\xc5\xa1ita, da bo dobil najlep\xc5\xa1o deklico, zato mu ne dovolita, da bi splezal po vrvi. Butec gre v tri gradove in si nabereta dovolj zlata. Pri tretjem vidi \xc5\xa1krata ter mu uka\xc5\xbee, naj mu poka\xc5\xbee pot iz podzemlja. Jezen pride do dveh prijateljev, ki ga prosita za odpu\xc5\xa1\xc4\x8danje. Butec dolo\xc4\x8di prvo deklico mlinarju, drugo smrekarju, sam pa izbere tretjo. Vsi trije prijatelji postanejo lepi in bogati, najlep\xc5\xa1i in najpostavnej\xc5\xa1i je postal Butec. Njihov rod je cvetel mnogo stoletij.'